VIIENDA KOOSSEISU

ISTUNGI P R O T O K O L L

Haapsalu,								26. oktoober 2005 nr 1

Istungi algus kell 10.00, lõpp kell 11.25.

Istungi päevakorra esimest punkti juhatas Haapsalu linna valimiskomisjoni esimees Erko Kalev.

Istungi teisest päevakorrapunktist alates juhatas istungit volikogu esimees Arder Väli.

Protokollis volikogu kantselei juhataja Elvi Puda.

Võttis osa 21 volikogu liiget (kvoorumileht lisatud).
Osalejate registreerimisleht lisatud.

Istungi juhataja, Haapsalu linna valimiskomisjoni esimees Erko Kalev tutvustas Haapsalu linna valimiskomisjoni liikmeid; valimised viis läbi linna valimiskomisjon kooseisus Maret Zeemann, Ahti Irs, Toomas Merilo, Heli Sirelbu, Anne Kikajon, Aime Villau.

Tulenevalt kohaliku omavalitsuse korralduse seaduse § 44 lõikest 3 on uue koosseisu esimesel istungil päevakorras volikogu esimehe ja aseesimehe valimine ning valitsuse lahkumispalve ärakuulamine.

Küsimusi päevakorra kohta ei esitatud.

Kohaloleku kontroll: saalis 21 volikogu liiget.

Ühehäälselt kinnitati päevakord:
1. Haapsalu Linnavolikogu esimehe valimine.
Ettekandja			Haapsalu linna valimiskomisjoni esimees

2. Haapsalu Linnavolikogu aseesimehe valimine.
Ettekandja			linnavolikogu esimees

3. Haapsalu Linnavalitsuse lahkumispalve ärakuulamine.
Ettekandja			linnavolikogu esimees

Päevakorrapunkt nr 1
Haapsalu Linnavolikogu esimehe valimine

KUULATI linna valimiskomisjoni esimeest Erko Kalevit, kes tutvustas linnavolikogu esimehe valimise korda (Haapsalu põhimääruse § 15). Salajase hääletamise protseduuri viis läbi Haapsalu linna valimiskomisjon.

Küsimusi ei esitatud.

SÕNAVÕTUD kandidaadi esitamiseks:
Volikogu liige Märt Maiste esitas volikogu esimehe kandidaadiks Arder Väli (kirjalik nõusolek olemas).
Volikogu liige Lauri Luik esitas volikogu esimehe kandidaadiks Urmas Suklese (kirjalik nõusolek olemas).

Rohkem ettepanekuid ei esitatud.

Otsustati sulgeda kandidaatide ülesseadmise nimekiri (häältega poolt 21 volikogu liiget, vastu ei hääletatud).

Haapsalu linna valimiskomisjoni liikmed jagasid allkirja vastu välja hääletamissedelid ja viisid läbi volikogu esimehe valimiseks salajase hääletamise.

KUULATI linna valimiskomisjoni esimeest Kalevit, kes luges ette valimiskomisjoni 26.10.2005 protokolli nr 24 (koopia protokolli juures).
Volikogu esimehe kandidaadi Arder Väli poolt hääletas 13 volikogu liiget.
Volikogu esimehe kandidaadi Urmas Suklese poolt hääletas 8 volikogu liiget.

Seega kogus Arder Väli nõutava arvu hääli, s.o sai koosseisu häälteenamuse ja osutus valituks Haapsalu Linnavolikogu esimehe ametikohale.

Proteste salajase hääletamise läbiviimise kohta ei esitatud.

KUULATI linna valimiskomisjoni esimeest Erko Kalevit, kes luges ette Haapsalu linna valimiskomisjoni 26. oktoobri 2005 otsuse nr 29 “Haapsalu Linnavolikogu esimehe valimine” (otsuse koopia protokolli juures).

Haapsalu linna valimiskomisjoni esimees Erko Kalev andis volikogu istungi juhtimise üle Haapsalu Linnavolikogu esimehele Arder Välile.

KUULATI volikogu esimeest Arder Välit, kes tänas volikogu toetuse eest ja vastaskandidaati Urmas Suklest väärilise esinemise eest. Volinikele soovis lähtuda antiiksest demokraatia põhireeglist: „Rahva tahe on ülim seadus!”. Õnnitles volinikke demokraatlike valimiste läbimise puhul.
Tänusõnad ja roosid volikogu kindlakäelise juhtimise eest sai kolm aastat volikogu esimehe ametis olnud Andres Ammas, kes „suutis rahulikult lahendada kuumad küsimused, käies läbi tule ,vee ja vasktorude”.

Päevakorrapunkt nr 2

Haapsalu Linnavolikogu aseesimehe valimine

KUULATI istungi juhatajat, volikogu esimeest Arder Välit, kes tutvustas volikogu aseesimehe valimise protseduuri (Haapsalu põhimääruse § 15); läbiviijaks on jätkuvalt Haapsalu linna valimiskomisjon.

Küsimusi ei esitatud.

SÕNAVÕTUD kandidaadi esitamiseks:
Volikogu liige Lauri Luik esitas volikogu aseesimehe kandidaadiks Kalju Aigro (kirjalik nõusolek olemas).

Rohkem ettepanekuid ei esitatud.

Otsustati sulgeda kandidaatide ülesseadmise nimekiri (häältega poolt 21 volikogu liiget, vastu ei hääletatud).

Haapsalu linna valimiskomisjoni liikmed jagasid allkirja vastu välja hääletamissedelid ja viisid läbi volikogu aseesimehe valimiseks salajase hääletamise.

KUULATI linna valimiskomisjoni esimeest Erko Kalevit, kes luges ette valimiskomisjoni 26.10.2005 protokolli nr 25 (koopia protokolli juures).
Volikogu aseesimehe kandidaadi Kalju Aigro poolt hääletas 21 volikogu liiget.

Seega kogus Kalju Aigro nõutava arvu hääli, s.o sai koosseisu häälteenamuse ja osutus valituks Haapsalu Linnavolikogu aseesimehe ametikohale.

Proteste salajase hääletamise läbiviimise kohta ei esitatud.

KUULATI istungi juhatajat Arder Välit, kes luges ette Haapsalu linna valimiskomisjoni 26. oktoobri 2005 otsuse nr 30 “Haapsalu Linnavolikogu aseesimehe valimine” 

Otsustati kinnitada Haapsalu linna valimiskomisjoni 26.10.2005 otsus nr 30 „Haapsalu Linnavolikogu aseesimehe valimine” (häältega poolt 21 volikogu liiget, vastu ei hääletatud) (otsuse koopia protokolli juures).

KUULATI volikogu aseesimeest Kalju Aigrot, kes tänas volikogu toetuse eest. Pidas tähtsaks koostööd volikogu kõikide erakondadega, ei ole vaja karta reformierakonna poolset vastutöötamist. Volinikelt ootab ausust, sõnapidamist ja sekkumist, kui nähakse viga.

Soovis volinikele Haapsalu Linnavolikogu esimese esimehe, lahkunud Ülo Uluotsa vaimsust ja oskust oma seisukohti motiveerida. Volikogu otsused peavad olema linnakodanikele head.

Päevakorrapunkt nr 3

Haapsalu Linnavalitsuse lahkumispalve ärakuulamine

KUULATI linnapea Teet Kallasveed, kes juhindudes kohaliku omavalitsuse korralduse seaduse § 29 lg 2 esitas volikogule Haapsalu Linnavalitsuse lahkumispalve ja palus linnavalitsuse liikmed ametist vabastada.

Otsustati võtta Haapsalu Linnavalitsuse lahkumispalve teadmiseks (protokolli juures).

Arder Väli						Erko Kalev
Volikogu esimees					Linna valimiskomisjoni esimees